Návrh

 Komuniké

	Vláda Slovenskej republiky na svojom zasadnutí dňa ............. prerokovala a zobrala na vedomie správu o záveroch medzinárodného posúdenia výkonu štátneho dozoru nad jadrovou bezpečnosťou v SR misiou Medzinárodnej agentúry pre atómovú energiu predloženú Úradom jadrového dozoru Slovenskej republiky. Cieľom predkladaného materiálu je informovať vládu o stave v dozore nad jadrovou bezpečnosťou z pohľadu medzinárodnej organizácie. 
	Vláda v záujme splnenia odporúčaní MAAE prijala uznesenie, ktorým uložila úlohy ministrovi zdravotníctva, ministrovi práce sociálnych vecí a rodiny a predsedníčke úradu jadrového dozoru vo veci úpravy legislatívy vo vybraných oblastiach a uzavretia dohôd zameraných na koordináciu inšpekčných činností a vzájomnú výmenu informácií.